Lønset kirke er en av landets ca 60 oktogonale (åttekantede) kirker med stor aktivitet og eget menighetsråd. Sognet har egen gravlund knyttet til kirken. Samfunnshuset er tettstedets flerbrukshus med storsal, kjøkken og peisestue, vevloft og bakeri. Bedehuset eies av Indremisjonen og brukes til forskjellige aktiviteter som møter, konserter o.a. Det meste av fjellområdene i soknet er private sameier som stort sett disponeres av Lønset grunneierlag.